**Taller de RÀDIOS ASSOCIATIVES**

**Un instrument al servei de les organitzacions socials**

ACICOM, amb la col·laboració de «Tirant de Veu» i la Generalitat Valenciana (Conselleria de Transparència) organitza el **Taller de ràdios associatives**, dins del projecte «la Comunicació, eina d’apoderament de la ciutadania 2016», els dies **25 i 28 d'octubre**, de 16 a 19h., a les instal·lacions del TAU (Taller d'Audiovisuals de la Universitat de València) Carrer del Serpis, 29, València.

****

**PRESENTACIÓ DEL TALLER**

Has pensat en participar de la ràdio? Formes part d'alguna entitat social i t'agradaria potenciar la seua vessant comunicativa? La ràdio ens ofereix la possibilitat de potenciar iniciatives socials, fent-les visibles i ampliant la seua capacitat informativa. Vols saber-ne més?

Al curs aprendrem a realitzar espais radiofònics de manera pràctica i treballarem de manera pràctica com començar a aprofitar aquest mitjà amb nosaltres com a protagonistes.

**FONAMENTACIÓ DEL TALLER**

En un món on estan canviant les formes de viure, de relacionar-se i de comunicar-se, les **organitzacions socials** (i les persones interessades en la comunicació social) han de plantejar-se la manera en què es relacionen amb la societat i com es comuniquen amb ella.

La **ràdio** ha perdurat durant molts anys com a mitjà de comunicació **àgil, ràpid i efectiu**, i s'ha adaptat als temps i a la revolució de les TIC. Actualment, el **podcast** s'ha convertit en una manera nova d'escoltar i de consumir la ràdio.

Però el canvi de paradigma va més enllà i, per a les persones i les organitzacions socials, suposa passar de ser consumidors/es a ser **prosumidors/es** per a apoderar-se i inifluir en la societat i davant l’Administració.

Una de les maneres de fer realitat els drets constitucionals com la llibertat d’expressió, l’accés de la ciutadania organitzada als mitjans de comunicació i el dret a la informació, és l’ús de la ràdio per la ciutadania.

**OBJECTIUS**

* Analitzar les noves formes de comunicació per als temps que vivim.
* Conèixer el món de la ràdio com a mitjà de comunicació des de dins.
* Anatiltzar les possibilitats de la ràdio com a ferramenta de comunicació de la ciutadania i de les organitzacions socials.
* Passar de ser només consumidors/es a ser prosumidors/es.

**CONTINGUTS**

* Una aproximació al món de la ràdio, al seu naixement i evolució fins a arribar al que és en l'actualitat.
* Breu història de la ràdio a Espanya i el naixement de les cadenes actuals.
* Els tipus de programació i l'audiència que atreuen.
* On es parla de consum i quins espais absorbeixen aquesta informació.
* Ràdio a Internet i els podcasts: com confeccionar-ne i on penjar-los.
* La ràdio participativa on l'oient és generador/a de continguts: de consumidors/es a prosumidors/es.
* Internet i el canvi d'era a la ràdio.
* La ràdio a mesura i l'elecció d'informació.
* Evolució de la ràdio en els propers anys.
* La ràdio valenciana: dial de la ciutat.

**PRÀCTIQUES**

* Produirem la nostra pròpia comunicació, els nostres propis continguts orals a través de la ràdio i del podcast.
* D'una manera pràctica i fàcil.
* Elaborarem informació oral i aprendrem a publicar-la i a compartir-la.
* Practicarem tècniques de parlar en públic i de lectura en veu alta per a una comunicació més clara i nítida.

**DESTINATARIS/ES**

* Taller adreçat a persones interessades en la comunicació social, a través de les xarxes i de la ràdio.
* Per a particulars i per a representants d'entitats socials de tot tipus.
* Persones d’entitats, associacions, organitzacions socials, ONLs i ONGs, AMPAS, consumidors/es, etc.

**INSCRIPCIONS**

Cal omplir el formulari a: <https://goo.gl/forms/lMvx0FW5pW5hKzvK2>


TOTALMENT GRATUIT

Més informació: [gerencia@acicom.org](mailto:gerencia@acicom.org)

**ON SERÀ EL TALLER**

TAU (Taller d’Audiovisuals de València)

C/ Serpis 29 – València



**QUAN SERÀ EL TALLER**

* Sessió 1ª: 25 d’octubre (16:00h – 19:00h)
* Sessió 2ª: 28 d’octubre (16:00h – 19:00h)

**PROGRAMA**

**PRIMERA SESSIÓ**

**INTRODUCCIÓ**

1. **Presentació dels assistents.**
2. **Història de la ràdio.** Exemples històrics.
3. **Dial de la ràdio.** RNE i grups radiofònics d'àmbit estatal.
4. **Programació radiofònica.** Tipus de programes. EGM.
5. **Dial de la ràdio valenciana.** València ciutat. Mapa de la ràdio valenciana. On podem interactuar?
6. **Taller pràctic de lectura en veu alta.**

**PRÀCTICA 1**

* Podcast temàtic: definició i mostra. Com s'elabora tècnicament un podcast?
* Enregistrament. Edició en directe.
* Escoltar els podcast elaborats. Retroalimentació.

**SEGONA SESSIÓ**

1. **Comunicació social en la ràdio actual**.
2. **Què fem amb el podcast?**
   * Recursos tècnics per muntar els teus podcats.
   * Utilizació dels editors de so.
3. **Avaluació** del taller.

**PRÀCTICA 2**

* Elaboració de presentacions de cada associació i/o particulars.
* Enregistrament.
* Edició en directe.
* Escolta dels podcast elaborats.
* Retroalimentació.

**TERCERA SESSIÓ**

Visita a les instal·lacions de CVRàdio de la ma del soci d’ACICOM, **Vicent Quintana**, amb la possibilitat de participar d’un programa de ràdio en directe.

**PROFESSORAT DEL TALLER**

* **Francesc Fenollosa,** Director de Tirant de Veu i del projecte Ràdio Digital a l'Aula.